joelniklaus/EU_Wikipedias huggingface dataset:
Ázijská kvalifikácia na Majstrovstvá sveta vo volejbale mužov 2018

Ázijská kvalifikácia na Majstrovstvá sveta vo volejbale mužov 2018 bola ázijská kontinentálna kvalifikácia vo volejbale mužov na MS 2018, ktorú organizuje Ázijská volejbalová konfederácia (AVC). Zúčastnilo sa jej 20 (pôvodne bolo prihlásených 24) družstiev, ktoré súťažili o 4 postupové miesta na záverečný turnaj MS v Taliansku a Bulharsku. Prebiehala od 15. septembra 2016 do 14. augusta 2017.

Nasadenie družstiev a systém kvalifikácie 
AVC nasadila družstvá do troch kvalifikačných kôl: subzonálneho, zonálneho a finálového kola podľa rebríčka FIVB k októbru 2015 a podľa zemepisnej polohy krajín. Zo subzonálneho kola, ktoré sa konalo iba v jednej skupine centrálnej zóny AVC, postúpilo 1 družstvo do zonálneho kola. Z piatich regionálnych skupín zonálneho kola postúpilo 5 družstiev do finálového kola. Vo finálovom kole, ktoré sa skladalo z dvoch skupín, bolo priamo nasadených 5 družstiev a 4 najlepšie (po dve z každej skupiny) sa kvalifikovali na MS.

Poznámka: Číslo v zátvorke udáva umiestnenie vo svetovom rebríčku FIVB k októbru 2015.

Subzonálne kolo

Centrálna zóna 
  Čolpon-Ata, 2016

Zonálne kolo

Centrálna zóna 
  Biškek, 2017

Juhovýchodná zóna 
  Nakhon Pathom, 2017

Oceánska zóna 
  Suva, 2017

Východná zóna 
Turnaj sa neorganizoval, postúpilo družstvo s lepším umiestnením vo svetovom rebríčku FIVB.

Západná zóna 
Turnaj sa neorganizoval, postúpilo družstvo s lepším umiestnením vo svetovom rebríčku FIVB.

Finálové kolo

Skupina A 
  Ardabil

Skupina B 
  Canberra

Referencie

Externé odkazy 
 Oficiálna stránka Ázijskej volejbalovej konfederácie

Zdroje 
 Finálové kolo ázijskej kvalifikácie na  stránke Ázijskej volejbalovej konfederácie 
 Ázijská kvalifikácia na stránke todor66.com 
 Ázijská kvalifikácia na stránke the-sports.org 
 Finálové kolo ázijskej kvalifikácie na stránke Japonskej volejbalovej federácie 

Volejbal v 2016
Volejbal v 2017
Majstrovstvá sveta vo volejbale mužov 2018
Ázijská kvalifikácia na Majstrovstvá sveta vo volejbale žien 2018

Ázijská kvalifikácia na Majstrovstvá sveta vo volejbale žien 2018 bola ázijská kontinentálna kvalifikácia vo volejbale žien na MS 2018, ktorú organizuje Ázijská volejbalová konfederácia (AVC). Zúčastnilo sa jej 12 (pôvodne bolo prihlásených 18) družstiev, ktoré súťažili o 4 postupové miesta na záverečný turnaj MS konaných v Japonsku. Prebiehala od 27. januára do 24. septembra 2017.

Priamy postup 
Priamo z Ázie postúpilo iba družstvo hostiteľskej krajiny:

Nasadenie družstiev a systém kvalifikácie 
AVC nasadila družstvá do dvoch kvalifikačných kôl: zonálneho a finálového kola podľa rebríčka FIVB k októbru 2015 a podľa zemepisnej polohy krajín. Zo zonálneho kola, ktoré sa konalo iba v jednej skupine centrálnej zóny AVC, postúpilo 1 družstvo do finálového kola. Ďalšie 2 družstvá z dvoch zón postúpili kvôli odhláseniu sa  ostatných družstiev priamo. Vo finálovom kole, ktoré sa skladalo z dvoch skupín, bolo priamo nasadených 7 družstiev a 4 najlepšie (po dve z každej skupiny) sa kvalifikovali na MS.

Poznámka: Číslo v zátvorke udáva umiestnenie vo svetovom rebríčku FIVB k októbru 2015.

Zonálne kolo

Centrálna zóna 
Pôvodne sa mal turnaj centrálnej zóny uskutočniť v Indii za účasti 5 družstiev: India, Bangladéš, Maldivy, Nepál a Uzbekistan. Kvôli problémom v indickej volejbalovej federácii bol však presunutý do Maldív.
  Male

Finálové kolo

Skupina A

Skupina B 
  Nakhon Pathom

Referencie

Externé odkazy 
 Oficiálna stránka Ázijskej volejbalovej konfederácie

Zdroje 
 Finálové kolo ázijskej kvalifikácie na  stránke Ázijskej volejbalovej konfederácie 
 Ázijská kvalifikácia na stránke todor66.com 

Volejbal v 2017
Majstrovstvá sveta vo volejbale žien 2018
O. Henry

O. Henry (vlastným menom William Sydney Porter, * 11. september 1862, Greensboro, Severná Karolína, USA† 5. jún 1910, New York, New York) bol americký spisovateľ, ktorý sa preslávil krátkymi poviedkami o obyčajných ľuďoch. Na konci väčšiny jeho poviedok dochádza k prekvapujúcemu zvratu deja, čo je pravdepodobne jeden z dôvodov ich úspechu.

Životopis 
Narodil sa v meste Greensboro v Severnej Karolíne a stal sa lekárnikom. V 19 rokoch sa presťahoval do Texasu, kde začal pracovať ako pokladník v banke. Začal písať pre zábavu, oženil sa a narodila sa mu dcéra. Neskôr bol obvinený zo sprenevery peňazí a utiekol do Hondurasu, kde napísal svoju prvú zbierku príbehov. Po manželkinej smrti v roku 1897 sa vrátil späť do Texasu, kde sa vzdal polícii a bol odsúdený na päť rokov väzenia. Vo väzení, i po prepustení a presťahovaní do New Yorku sa ďalej venoval písaniu. Celkovo napísal viac než 600 poviedok a stal sa známym spisovateľom.

Zomrel v roku 1910 na cirhózu pečene, pravdepodobne spôsobenú alkoholizmom.

Referencie

Iné projekty

Externé odkazy 
 Múzeum O. Henryho
 OSOBNOST: Před sto lety zemřel humorista O. Henry

Zdroj 

Spisovatelia USA
Pseudonymy
Úmrtia na cirhózu pečene
Osobnosti zo Severnej Karolíny
Pozičný uhol

Pozičný uhol môže byť:
 uhol, ktorý zviera meraný smer na oblohe s deklinačnou kružnicou. Meria sa od 0° (sever) proti smeru hodinových ručičiek (východ je 90°, juh 180°, západ 270°) do 360° (sever).
 uhol, ktorý zviera priemet slnečnej osi na oblohu s deklinačnou kružnicou. Meria sa kladne na východ a záporne na západ. Maximálne môže dosiahnuť hodnotu ±26,4°.

Zdroj 

 wikina.cz

Astronómia
Vysielač Solt

Vysielač Sol () je vysielač pre 540 kHz stredné vlny pri obci Solt, v Maďarsku. Je najsilnejším vysielačom na stredných vlnách v Európe a na svete. (spolu s tromi vysielačmi v Saudskej Arábii) s výkonom 2000 kW (2 MW). Vďaka vysokému výkonu môže byť Kossuth Rádió (známe tiež ako Radio Budapest, v minulosti Budapest I.) zachytené v celej Strednej Európe (pokrytie pre maďarsky hovoriace obyvateľstvo) a až do Kazane v Rusku (~2,200 km) na východ, Kuala Lumpur v Malajzii (~13,500 km na juhovýchod) a v Írsku (~1,900 km na západ) počas večera. Vysielač využíva 303,6 vysoký kotvený stožiar (z toho 298,4 vyžaruje). Od roku 2013 je vysielač technická pamiatka.

Poloha 
Vysielač Solt sa nachádza vo Veľkej dunajskej kotline, 4 km severne od obce Solt a 80 km južne od Budapešti.

Dejiny 
Počas 70tych rokov sa vysielač Lakihegy stal zastaraným (v roku 1972 pokrýval len 50% teritória štátu) takže sa Magyar Posta spolu s vládou rozhodli vybudovať novší a výkonnejší vysielač. Výstavba začala v roku 1974 v spolupráci so Sovietskym zväzom, projekt mal vysokú prioritu. Niekoľko farmárskych domov a stodôl bolo zbúraných a oblasť bola uzavretá. Najvýkonnejší rozhlasový vysielač Európy bol navrhnutý maďarskými, poľskými a sovietskymi inžiniermi z viacerých spoločností a organizácií vrátane sovietskeho ministerstva komunikácie, (Министерство связи СССР), Maďarského inštitútu poštového plánovania (Postai Tervező Intézet), Spoločnosti pre plánovanie elektrární a sietí (Erőmű és Hálózattervező Vállalat), Cestnej a železničnej plánovacej spoločnosti (Út- és Vasúttervező Vállalat) a Budapeštianskej spoločnosti geodézie a kartografie (Budapesti Geodéziai és Térképészeti Vállalat). Vysielač bol dokončený v roku 1977.

Vysielač z roku 1977 bol v roku 2017 vymenený za Nautel NX2000 pozostávajúcich z piatich NX400 jednotiek skombinovaných do 2000 kiloWattového výkonu.

Referencie

Externé odkazy 
 Galéria na stránke prevádzkovateľa (Antenna Hungária Zrt.)
 Vysielač Solt na stránke Structurae.net
 Vysielač Solt na stránke skyscraperpage.com

Zdroj 

Solt
Stavby v Báčsko-malokumánskej župe
Adamovské jazerá

Adamovské jazerá sú tvorené dvoma bývalými zatopenými štrkoviskami. Nachádzajú sa na území mesta Gbely, v mestskej časti Adamov, približne 500 m od rieky Moravy, tvoriacej česko-slovenskú hranicu. Prístup k nim je z JV z hlavnej cesty KútyHolíč a zo SZ od Moravy z prístavu Gbely-Adamov a z cyklotrasy, vedúcej po hrádzi.

V súčasnosti patria k najvýznamnejším ornitologickým lokalitám v oblasti Záhorie. Okrem iných vzácnych druhov vtáctva tu hniezdi aj hus divá, pre ktorú je to najvýznamnejšie hniezdisko na Slovensku. Jazerá nahradili prirodzené hniezdiská, ktoré zanikli po úprave toku rieky Morava. Staršie južné jazero je vyhradené výlučne pre vtákov, novšie severné jazero je určené pre rekreačné aktivity a stále v ňom ešte prebieha ťažba štrku. Počas letnej sezóny tu prebieha množstvo kultúrno-spoločenských akcií.

Galéria

Iné projekty

Zdroj
 Zaujímavé lokality – gbely.sk

Gbely
Jazerá na Slovensku
Likavský mlyn

Likavský mlyn je mlyn v obci Likavka v okrese Ružomberok na Slovensku.

Prvá písomná zmienka o Likavskom mlyne je z roku 1573, presný dátum založenia mlyna je možné zistiť len z kongregačných zápisníc z rokov 15161848, ktoré sú uložené v oblastnom archíve v Bytči, písané po maďarsky a nemecky. V roku 1625 mlyn už mlel a pôsobil podľa citácie z knihy Urbárov – Povinnosti Likavčanov.

Mlyn slúžil likavskénu panstvu (kaštielu sv. Žofie a hradu Likava) a poddaným. V jednej z bášt v dolnom hrade postavenej za Hunyadyho roku 1435 bola pekáreň až do roku 1707, kedy bol hrad rozborený. Potom sa už pieklo priamo v Likavskom mlyne. K povinnostiam likavského mlynára patrilo vykŕmenie jedného brava a vykonávať mlynárske práce okolo mlyna. Likavčania mali povinnosť voziť do mlyna slad, zomletý slad doviezť nazad do panského pivovaru. K ich povinnostiam patrilo aj doviezť a odviezť na Likavský hrad z mlyna zomleté obilie. Okrem toho do mlyna z hradu vozili na mletie soľ, zomletú ju vozili späť na hrad. Mlyn slúžil aj ako vodná píla, mlynár bol povinný na nej rezať dosky.

V súčasnosti je mlyn súkromným majetkom, jeho majiteľ sam zabezpečuje odbornú rekonštrukciu a snaží sa o zapísanie tohoto objektu do zoznamu kultúrnych pamiatok Slovenska.

Galéria

Referencie

Zdroj 
 www.likavka.sk a dobové listiny súčasného majiteľa nehnuteľnosti

Mlyny na Slovensku
Likavka
Stavby v okrese Ružomberok
Vodné mlyny
Daryl Hannahová

Daryl Hannahová (* 3.december 1960, Chicago, Illinois, Spojené štáty) je americká herečka známa z filmov ako Wall Street (1987), Kill Bill (2003) či Kill Bill 2  (2004). Od roku 2015 patrí k hlavným postavám seriálu Sense8.

Životopis 
Daryl sa narodila a Susan a Don Hannahovým ktorí sa rozviedli len pár mesiacov po jej narodení. Neskôr sa jej matka vydala za obchodníka Jerrolda Wexlera. Daryl je vegetariánka od jedenástich rokov a vyrastala s otcom, jej sestrou Page Hannahovou a jej nevlastnou sestrou Tanyouo Wexlerovou.

Kariéra 
Svoju hereckú kariéru zahájila v roku 1978, vo filme Zúrivosť, ktorý režíroval Brian de Palma. Časom, sa z menších rolí vypracovala na väčšie úlohy, jedna z jej najznámejších je príklad replikantka Pris v sci-fi filmue Blade Runner.

V komédií Žblnk! sa predviedla vedľa herca Toma Hanksa a za jej postavu zamilovanej morskej panny jej film zaručil cenu Saturn v kategórií najlepšia herečka.

V druhej polovici osemdesiatych rokov získala skôr menšie filmové úlohy, ako príklad vo filme Oceľové magnólie alebo známy Oscarový film Wall Street, spolu s Charliem Sheenom a Michaelom Douglasom.

Po účasti na niekoľkých neúspešných filmoch, Daryl začali obsadzovať skôr do vedľajích postáv. Príklad vo filmoch Daj si pohov kamoš alebo Skutočná blondýnka.  V priebehu nasledujúcich desiatich rokov sa objavila v neúspešných a kriticky obvinených filmoch ako je rozprávka Jack a fazuľa alebo Smrť smrť. Verejnosť si povšimla že sláva Daryl je dávno preč a obdivuhodné bolo, že v roku 2003 bola obsadená do úlohy vrahyne Elle Driver v akčnom filme Kill Bill. Jej filmová postava sa objavila aj v druhej časti, ktorá bola natočená v roku 2004. Jej herecký výkon v týchto filmoch, rovnako ako v novších filmoch Northerfork sú popisované ako jej herecký comeback.

Napísala scenár, režírovala a tiež produkovala krátky film Posledná večera, za ktorú bola nominovaná na cenu Berninale. Tiež sa objavila vo videoklipe Robbieho Williamsa.

V roku 2015 sa pripojila k natáčaniu seriálu Sense8, kde stvárňuje jednu z hlavných postáv.

Zdroj 

Filmové herečky USA
Televízne herečky USA
Vegetariáni USA
Osobnosti USA nemeckého pôvodu
Environmentalisti podľa štátu
Osobnosti zo Chicaga
Mihalnica

Mihalnica môže byť:
odborne: očné viečko, pozri mihalnica (viečko)
chĺpok na očnom viečku, pozri riasnica

Zdroje 
mihalnica. In:  Krátky slovník slovenského jazyka, 2003 dostupné online
mihalnica. In: Slovník súčasného slovenského jazyka A–G, H-L, M-N, 2006, 2011, 2015 dostupné online

Iné projekty
Archivácia WWW

Archivácia WWW (archivácia internetu, archivácia webu) je proces získavania a dlhodobého uchovávania častí obsahu WWW a údajov, ktoré boli zverejnené na internete a zabezpečenie ich sprístupňovania pre budúcich bádateľov, historikov a verejnosť. Archivovanie sa obvykle vykonáva automaticky pomocou robotov.. Najväčšou inštitúciou, ktorá sa archiváciou WWW zaoberá je Internet Archive, na Slovensku Univerzitná knižnica v Bratislave.

Zber WWW 
Zbierajú sa obvykle všetky súčasti obsahu WWW, vrátane HTML, štýlov CSS, JavaScriptu, digitálnych obrázkov a multimediálnych súborov. Ukladajú sa tiež metadáta súvisiace s týmito objektami, ako sú informácie o tom, kedy bol objekt získaný, akého je typu, akou technológiou bol zozbieraný, aký je veľký atď. Metadáta sú dôležité na určenie autenticity a pôvodnosti údajov.

Najčastejšie sa WWW zbiera pomocou robotov, ktoré vidia stránky podobne ako používateľ. Používané roboty sú napríklad:

 Heritrix
 HTTrack
 Offline Explorer

Referencie

Pozri aj 
 Archív
 Digitálna knižnica
 Internet
 Internet Archive
 Metadáta
 Web
 Webový prehliadač
 Webová stránka

Externé odkazy 
 International Internet Preservation Consortium (IIPC) - 
 International Web Archiving Workshop (IWAW) 
 Library of Congress, Web Capture
 Web archiving bibliography 
 WebArchivist
 Projekty:
 Internet Memory Foundation
 Internet Archive
 Portuguese Web Archive
 On-demand Web Archiver
 The Library of Congress, National Digital Information Infrastructure and Preservation Program
 UK Web Archiving Consortium
 Digitálne pramene  

Internet
Archívy
Digitálne knižnice
Lemesos

Lemesos (o názvoch pozri nižšie) je druhé najväčšie mesto na Cypre.

Názvy
grécky názov: Λεμεσός - prepis do slovenčiny: Lemesos, menej vhodný prepis do slovenčiny: Lemesós ["ó" sa vyslovuje ako krátke o]
turecké názvy: Leymosun alebo Limasol
tradičný názov v slovenčine, češtine, angličtine, nemčine a iných jazykoch (pôvodne asi v angličtine): Limassol; početné varianty tohto tvaru (v ktorých spočiatku alteruje na začiatku N a L) sú v západoeur. jazykoch doložené od 12. stor. (teda od obdobia križiackych výprav) - napr. z vrcholného stredoveku Nimisso, Limisso, Nimocio, Lamezis, Limazun, Limechon atď.
v staroveku a stredoveku po grécky: 
(v helenistickej dobe možno) Mimisos
(v 5. stor. po Kr.) Theodosias/Theodosiana
(v ranokresťanskej dobe asi) Neapolis Nemesos [doslova: "nové mesto medzi (dvoma inými mestami)"]
(doložené od 6. stor. po Kr.) Neapolis
(doložené od 7. stor. po Kr. aj) Nemesos
(neskôr pod vplyvom zahraničného názvu Limassol) Lemesos

Charakteristika 
Podľa údajov z roku 2011 v meste žije celkovo 235 056 obyvateľov. Leží v zálive Akrotiri na južnom pobreží ostrova a je správnym centrom rovnomennej eparchie a zároveň najväčším cyperským prístavom. Mesto je tiež významné z hľadiska cestovného ruchu, obchodu a služieb. Je sídlom Cyperskej technickej univerzity. Návštevníkov láka na kultúrno-historické zaujímavosti, archeologické náleziská, široké spektrum ubytovacích zariadení a veľké maríny, ktoré boli vybudované v blízkosti starého mesta.

Neďaleko mesta se nachádza britská vojenská základňa Akrotiri.

Referencie

Iné projekty 

Mestá na Cypre
Majstrovstvá Európy v basketbale mužov 1935

Majstrovstvá Európy v basketbale mužov 1935 bol prvý turnaj majstrovstiev Európy v basketbale mužov, ktoré organizuje Európska basketbalová federácia (FIBA Europe). Konal sa v Ženeve, vo Švajčiarsku v dňoch od 1.4. mája 1935, za účasti 10 tímov. Zápasy sa odohrali vo vystavovacej hale Palais des Expositions. Titul získalo , ktoré vo finálovom stretnutí zvíťazilo nad . Bronzové skončilo  po výhre v stretnutí o 3. miesto nad domácim .

Myšlienka zorganizovať turnaj ME padla v roku 1933 a turnaj mal slúžiť ako skúška pred Letnými olympijskými hrami 1936 v Berlíne, kde bol basketbal prvýkrát zahrnutý medzi olympijské športy. Zaujímavosťou bolo, že víťazným družstvám neboli udelené medaily, táto tradícia začala až neskôr. Víťaz turnaja mal právo zorganizovať nasledujúci turnaj, čo aj Lotyšsko využilo a v roku 1937 zorganizovalo druhý turnaj ME.

Kvalifikácia 
  Mardid

Výsledky

1. kolo (o postup do semifinále)

2. kolo (o postup do semifinále)

Stretnutia o 5.10. miesto

Stretnutie o 9. miesto

Stretnutia o 5.8. miesto

Stretnutie o 7. miesto

Stretnutie o 5. miesto

Semifinále

Stretnutie o 3. miesto

Finále

Konečné poradie

Referencie

Iné projekty

Externé odkazy 
 Oficiálna stránka FIBA Europe 
 Oficiálna stránka Švajčiarskej basketbalovej federácie //

Zdroje 
 ME 1935 na stránke FIBA Europe 
 ME 1935 na archívnej stránke Medzinárodnej basketbalovej federácie 
 ME 1935 na stránke todor66.com 
 ME 1935 na stránke the-sports.org 
 ME 1935 na stránke linguasport.com 

Basketbal v 1935
Majstrovstvá Európy v basketbale mužov
Basketbal
Inkognito (televízna relácia)

Inkognito je zábavná relácia, ktorú vysielala JOJ od 1. septembra 2003 do 28. júna 2007. Je založená na tom, že štyria mediálne známi ľudia hádajú profesie pozvaných ľudí. Navyše na konci so zakrytými očami hádajú ďalšiu, tentoraz tiež mediálne známu osobu. V roku 2015 sa televízia JOJ rozhodla reláciu vrátiť na televízne obrazovky. Moderátorom relácie je Vlado Voštinár.

Obsadenie

Súčasní hádači (2022) 

 Michal Hudák
 Zuzana Kubovčíková Šebová
 Jozef Vajda
 Zdena Studenková
 Marcel Forgáč
 Marián „Čeky“ Čekovský
 Juraj „Šoko“ Tabaček
 Maroš Kramár
 Ondrej Kandráč
 Peter „Šarkan“ Novák
 Dagmar „Didiana“ Dianová
 Anna Jakab Rakovská
 Jana Graňáková Kovalčíková
 Simona Salátová

Bývalí hádači 

 Vladimír „Ady“ Hajdu
 Emil Horváth ml.
 Ján Kroner ml.
 Kamila Magálová
 Magda Paveleková (†)
 Andrej „Andy“ Kraus
 Peter Kočiš
 Peter Nagy
 Matej „Sajfa“ Cifra
 Vera Wisterová
 Oľga Feldeková
 Pavol Hammel
 Ivo Ladižinský
 Ľubica Čekovská
 Petra Polnišová
 Lujza Garajová-Schrameková
 Milan „Junior“ Zimnýkoval
 Vladimír Voštinár
 Boris Valábik

Kontroverzia

Licencia 

20. februára 2007 bolo oznámené, že Prima zrušila českú verziu relácie Inkognito. Dôvodom malo byť to, že produkčná spoločnosť Maya mala ukradnúť formát spoločnosti Fremantle. Maya obvivenia odmietla. V auguste 2007 aj samotný vlastník licencie obvinil spoločnosť z krádeže a televízia JOJ sa rozhodla reláciu ukončiť. To ale pre JOJ nebol jediný dôvod, ďalším dôvodom bola nízka sledovanosť.

Zatiaľ čo Prima reláciu premenovala a vysielala pod názvom Hádej, kdo jsem!, JOJ sa v roku 2015 rozhodla reláciu vrátiť s rovnakým názvom, avšak už pod originálnou licenciou od spoločnosti Fremantle.

Prima od augusta 2021 opäť vyrába v štúdiu TV JOJ české Inkognito podľa licencie od Fremantle.

Vtipy 

27. septembra 2017 uložila Rada pre vysielanie a retransmisiu televízii JOJ pokutu 3 319 € za čierny humor o amputáciách končatín z vydania, ktoré JOJ vysielala 23. marca 2017. Vtipy mali podľa regulátora zasahovať do ľudskej dôstojnosti.

Série 

Pozri aj Zoznam častí televíznej relácie Inkognito

Poznámky

Referencie

Externé odkazy 

 
 
 

Televízne relácie TV JOJ
Zábavné televízne programy
Televízne relácie z roku 2003
Majstrovstvá Európy v basketbale mužov 1946

Majstrovstvá Európy v basketbale mužov 1946 bol v poradí 4. turnaj majstrovstiev Európy v basketbale mužov, ktoré do roku 1950 organizovala Medzinárodná basketbalová federácia (FIBA). Konal sa v Ženeve, vo Švajčiarsku v dňoch od 30. apríla4. mája 1946, za účasti 10 tímov. Nováčikmi podujatia boli družstvá Anglicka, Luxemburska a Holandska. Švajčiarsko organizovalo európsky šampionát mužov druhýkrát, keď predtým hostilo toto poduajtie v roku 1935, rovnako v Ženeve. Zápasy sa odohrali vo vystavovacej hale Palais des Expositions. Titul získalo , ktoré vo finálovom stretnutí zvíťazilo nad . Bronzové  získalo svoju prvú medailu.

Od posledného turnaja ME ubehlo 7 rokov, kvôli 2. svetovej vojne. Hoci sa v roku 1941, teda dva roky od  predchádzajúceho turnaja, mali konať majstrovstvá v Litve, boli kvôli prebiehajúcej svetovej vojne a sovietskej okupácii v Litve zrušené. FIBA pôvodne plánovala zorganizovať prvý povojnový turnaj ME už v roku 1945, ale väčšina národných federácii bola zrušených a samotní hráči boli v ozbrojených zložkách; niektoré štáty Európy zasa zmizli (všetky pobaltské štáty boli pripojené k Sovietskemu zväzu).

Výsledky

Základné skupiny

Skupina A

Skupina B

Skupina C

Play-off

Stretnutia o 7.10. miesto

Stretnutie o 9. miesto

Stretnutie o 7. miesto

Stretnutie o 5. miesto

Semifinále

Stretnutie o 3. miesto

Finále

Konečné poradie

Referencie

Externé odkazy 
 Oficiálna stránka FIBA Europe 
 Oficiálna stránka Švajčiarskej basketbalovej federácie //

Zdroje 
 ME 1946 na stránke FIBA Europe 
 ME 1946 na archívnej stránke Medzinárodnej basketbalovej federácie 
 ME 1946 na stránke todor66.com 
 ME 1946 na stránke the-sports.org 
 ME 1946 na stránke linguasport.com 

Basketbal v 1946
Majstrovstvá Európy v basketbale mužov
Basketbal
Základná škola (Bratislava, Malokarpatské námestie 1)

Základná škola Malokarpatské námestie 1 sa nachádza v mestskej časti Bratislava-Lamač a je jedinou základnou školou v Lamači.

História 
Základná škola na Námestí Wilhelma Piecka 1 vznikla roku 1977/1978.  V školskom roku 1985/1986 je až 38 tried a 1381 žiakov. Ďalší rok sa časť žiakov a učiteľov oddelila do budovy starej školy a vznikla ZŠ Borinská. V roku 1991 sa Námestie Wilhelma Piecka premenovalo na Malokarpatské Námestie. V školskom roku 1995/1996 sa opäť vyučovalo len na ZŠ Malokarpatské Námestie 1, keďže v roku 1995 zanikla ZŠ Borinská z dôvodu poklesu detí. Od roku 2002 je škola v právnej subjektivite. V roku 2002 sa riaditeľkou stáva pani Mgr.Alena Petáková, ktorá je riaditeľkou dodnes.

V súčasnosti má škola 25 tried a 570 žiakov, kde vyučuje 37-členný pedagogický zbor a 10 vychovávateľov v desiatich oddeleniach. Škola je špecializovaná na výučbu anglického jazyka a prírodovedné predmety.

Projekty 
Škola je zapojená do viacerých projektov, napríklad:
Zdravá škola – kedysi škola podporujúca zdravie, zapojená je od roku 2004-ide o zdravý vývin žiakov a zdravú výživu
Strom života – je to environmentálny projekt, v ktorom škola získala mnoho ocenení
Infovek – projekt zameraní na technickom pripojení k internetu

Interiér školy 
Škola má kapacitu 24 tried, tento rok je plne využitá. Každá trieda má data projektor a  keramickú tabuľu. Na škole sa nachádzajú dve jazykové laboratória, učebňa informatiky, multimediálna učebňa-vybavená počítačmi, stoličkami a lavicami a data projektorom, informačno-komunikačné centrum, žiacka kuchynka, fyzikálno-chemická učebňa, dve telocvične a učebňa techniky. Okrem toho má škola aj herňu, ktorá slúži ŠKD. Školská jedáleň je moderne vybavená. Okrem toho má škola prenajíma dve triedy aj Základná umelecká škola v odboroch výtvarný a dramatický, a odbor tanečný sa nachádza v malej telocvični v telocvičniach.

Exteriér školy 
Základná škola má rozlohou veľký školský dvor, bežeckú dráhu, futbalové ihrisko, basketbalové ihrisko, a lavičky, ktoré môžu slúžiť aj na vyučovanie v prírode. Okrem toho má ešte menší školský dvor, ktorý slúži prvému stupňu na veľké, 20-minútové prestávky v jarnom a letnom období, na malom školskom dvore sú zasadené rôzne bobuľoviny, ktoré môžu slúžiť aj na vyučovanie techniky, medzi telocvičňou a budovou zš, ktorá je spojená spojovacou chodbou sa nachádza žiacka záhrada, kde sú vysadené rôzne rastliny, ktoré zasadili žiaci na hodinách techniky.

Voľnočasová aktivita 
Na základnej škole pracuje veľa záujmových krúžkov. Napríklad varenie-pečenie, chemický krúžok, florbalový krúžok alebo krúžok športové hry. Okrem toho, žiakom deviateho ročníka je poskytnuté doučovanie z matematiky a slovenského jazyka.

Výlety, akcie 
Škola každoročne poskytuje zájazdy do Anglicka, lyžiarsky výcvik, školské výlety jednotlivých tried (alebo ročníkov).

Externé odkazy a zdroj 
 skolalamac.stranka.info
 http://www.skolalamac.szm.com/historia.htm

Základné školy v Bratislave
Lamač
Drietomica (prírodná pamiatka)

Drietomica je prírodná pamiatka v povodí potoka Drietomica v pohorí Biele Karpaty.

Nachádza sa v katastrálnom území obce Drietoma v okrese Trenčín v Trenčianskom kraji. Patrí do správy štátnej ochrany prírody Biele Karpaty. Územie bolo vyhlásené v roku 1997 na rozlohe 15,724 ha a je súčasťou Chránenej krajinnej oblasti Biele Karpaty. Ochranné pásmo nebolo určené. Na území pamiatky platí 4. stupeň ochrany.

Predmetom ochrany je: Zachovalý podhorský tok s bohatými brehovými porastami a hodnotnou faunou hniezdiacou v brehových porastoch.

Referencie

Pozri aj 
 Drietomica

Externé odkazy 
 Prírodná pamiatka Drietomica, Štátny zoznam osobitne chránených častí prírody SR
 Chránené územia, Štátna ochrana prírody Slovenskej republiky

Zdroj 
 

Prírodné pamiatky v Trenčianskom kraji
Chránené územia v okrese Trenčín
Chránená krajinná oblasť Biele Karpaty
Drietoma
Zoznam častí seriálu American Horror Story

American Horror Story je americký hororový televízny seriál, ktorý mal premiéru 5. októbra 2011 na stanici FX. Seriál je antológia, čo znamená, že každá séria je samostatný príbeh s vlastnými postavami a dej má začiatok, stred a koniec.

3. augusta 2018 bola potvrdená desiata séria. 9. januára 2020 boli potvrdené aj série č. 11, 12 a 13.

Prehľad sérií

Časti

1. séria: Murder House (2011)

2. séria: Asylum (2012-13)

3. séria: Coven (2013-14)

4. séria: Freak Show (2014-15)

5. séria: Hotel (2015-16)

6. séria: Roanoke (2016)

7. séria: Cult (2017)

8. séria: Apocalypse (2018)

9. séria: 1984 (2019)

10. séria: Double Feature (2021)

11. séria: NYC (2021)

Referencie

American Horror Story
Ringier Axel Springer

Ringier Axel Springer Slovakia, a. s., (aj Ringier Axel Springer SK alebo RAS) bolo jedno z najväčších multimediálnych vydavateľstiev na Slovensku. Časť online portfólia dlhodobo patrí medzi najnavštevovanejšie slovenské internetové portály. Viaceré sú jednotkami vo svojich segmentoch. Do portfólia spoločnosti patrili značky ako Nový Čas, jeho online verzia Čas.sk, Nový Čas pre ženy a významné produkty ako Azet.sk a Aktuality.sk. V auguste 2018 boli viaceré tituly predané konkurencii a Ringier Axel Springer SK zostáva pôsobiť už len v digitálnom priestore. Materská firma Ringier sídli v Zürichu, zamestnáva celkovo približne 7 500 zamestnancov a v roku 2015 dosiahol zisk pred započítaním úrokov, daní a odpisov 96,1 milióna CHF.  Druhým spoločníkom v Ringier Axel Springer Media AG je nemecká spoločnosť Axel Springer.

Historické názvy 

 RINGIER SLOVAKIA a.s. platné do: 4. 11. 2010
 Ringier Axel Springer Slovakia, a. s. je zrušená od 1. 7. 2018
 Ringier Axel Springer SK

Spojenie s Azet v 2016 
Po spojení so spoločnosťou Azet.sk, a. s., ktoré nastalo 1. júna 2016, sa Ringier Axel Springer Slovakia stal najväčším prevádzkovateľom internetového obsahu na Slovensku. Ringier Axel Springer Slovakia zamestnáva viac ako 800 ľudí v Bratislave, Žiline a Košiciach. Je súčasťou švajčiarsko-­nemeckej vydavateľskej skupiny Ringier Axel Springer Media AG, ktorá je vedúcou integrovanou multimediálnou korporáciou v strednej a východnej Európe.

V novembri 2017 Milan Dubec potvrdil, že Ringier Axel Springer Slovakia, a. s. predáva denník Nový Čas aj týždenník Nový Čas Nedeľa, ako aj ich online rozšírenia spoločnosti FPD Media finančníka Antona Siekela, ktorý má svoje vydavateľstvo Publishing House. Milan Dubec uviedol: „Predávame náš denník a tlačené magazíny s cieľom ešte viac zvýrazniť profil nášho portfólia ako vedúceho digitálneho vydavateľstva na Slovensku." Po získaní domény a obchodnej značky Aktualne.sk od News and Media Holding a. s. bola táto zlúčená s portálom Aktuality.sk, ktorý je súčasťou online portfólia Ringieru a došlo k zväčšeniu redakčného tímu. Uskutočnenie akvizície sa očakávalo v polovici roka 2018.

Rozdelenie a predaj časti portfólia FPD a NMH v roku 2018 
Slovenská pobočka nemecko-švajčiarskeho vydavateľstva sa v júli 2018 rozdelila na tri nástupnícke firmy:

 Ringier Axel Springer SK
 Nový Čas, FPD Media (Siekel)
 Život Publishing. News and Media Holding (NMH)

Ringier Axel Springer SK zostáva pôsobiť už len v digitálnom priestore. 

Firma Nový Čas patrí do skupiny FPD Media ovládanej podnikateľom Antonom Siekelom. Od 1. augusta 2018 je vydavateľom denníka Nový Čas a nedeľníka Nový Čas Nedeľa.

Časopisy a ich weby, ktoré predal Ringier Axel Springer a od 1. augusta 2018 už oficiálne patria pod vydavateľstvo News and Media Holding:

 Život
 Eva
 Madam Eva
 Nový Čas pre ženy
 Nový Čas Krížovky
 Život Krížovky
 Nový Čas Bývanie
 Geo
 Auto Bild

Referencie 

Vydavateľstvá na Slovensku
Multimediálne vydavateľstvo
Järvenpää

Järvenpää () je mesto v južnom Fínsku, asi 35 km severne od Helsínk. Na ploche asi 39,95 km²  tu žije 41 104 obyvateľov (k 31. marcu 2016).

Leží na železničnej trati HelsinkyRiihimäki. V roku 1951 sa oddelilo od Tuusuly a obdržalo status mestečka. V roku 1967 sa stalo mestom.

Doprava 
Stredom mesta vedie železnica. Cesta do Helsínk trvá po železnici i ceste asi pol hodiny, a na letisko Helsinki-Vantaa autom asi 20 minút. Železničné spojenie s hlavným mestom je veľmi dobré. Denne ide z hlavnej stanice do Helsínk asi päťdesiat vlakov.

Kultúra 
Dva kilometre južne od centra mesta sa nachádza vila Ainola, domov skladateľa Jeana Sibelia. Zrub navrhol architekt Lars Sonck. Skladateľ sa sem so svojou rodinou presťahoval 24. septembra 1904 a žil tu až do svojej smrti v roku 1957. Na záhrade domu je i pochovaný. Ainola je otvorená pre návštevníkov v letných mesiacoch.

V roku 1897 sa do Järvenpää presťahoval Juhani Aho so svojou manželkou Venny Soldanovou-Brofeldtovou. Žili vo vile Värbacka na brehu Tuusulanjärvi 14 rokov. Vila sa neskôr nazývala Ahola.

Väčšinu života tu prežil a tiež tu zomrel skladateľ Joonas Kokkonen.

Počas roka sa v kultúrnom dome Järvenpää-talo konajú rôzne akcie, koncerty, divadelné predstavenia a umelecké show. Obľúbeným miestom detí je domov Pikku-Aino (malé Aino) s postavičkami z kníh Kristiiny Louhiovej.

Každý rok sa v meste uskutočňuje festival Puistoblues (doslova Parkové blues). Bluesový týždeň štartuje v centre mesta na ulici a pokračuje koncertmi v baroch a reštauráciach. Festival končí nedeľným koncertom vo Vanhankylänniemi.

Mestské časti 
Mesto je rozdelené do 25 mestských častí.

Partnerské mestá 
  Buchholz in der Nordheide, Nemecko
  Ho, Ghana
  Jõgevamaa, Estónsko
  Lörenskog, Nórsko
  Pasadena, Kalifornia, USA
  Rödovre, Dánsko
  Täby, Švédsko
  Vác, Maďarsko
  Volchov, Rusko

Referencie

Iné projekty

Externé odkazy 
 Oficiálna stránka
 Festival Puistoblues

Zdroj 

Mestá vo Fínsku
Stantec Tower

Stantec Tower je mrakodrap so zmiešaným využitím vo výstavbe v oblasti Ice District v centre Edmontonu v kanadskej provincii Alberta. Kancelárska časť mrakodrapu by mala byť otvorená v roku 2018, a rezidenčná v roku in 2019. Po dokončení sa stane najvyššou budovou v Edmontone a najvyššou v Kanade mimo Toronta.

Hlavní nájomníci 
Z hlavných nájomníkov boli oznámení:
PwC Canada - dva poschodia - 
Dentons Canada - v druhej polovici 2019.
Stantec

Referencie

Externé okazy 
Ice District Properties
Stantec.com Informácie o projekte

Stavby v Edmontone
Mrakodrapy v Kanade
Ján Sinapius

Ján Sinapius (* 11. september 1667, Liptovská Teplá† okolo 1710, Oleśnica) bol sliezsky pedagóg, heraldik a spisovateľ slovenského pôvodu.

Jeho otcom bol slovenský barokový spisovateľ a prekladateľ Daniel Sinapius-Horčička. Pôsobil v Oleśnici a v Legnici.

Písal oslavné a gratulačné verše pre svetských a cirkevných hodnostárov. Ďalej je to historická divadelná hra Alexandri Austriaci liberatum, vlastivedné dielo o olešnickom kniežatstve a náboženské diela.

Referencie

Externé odkazy 
 Ukážky zo Sinapiovho diela na stránke Cieszyńskiej biblioteki wirtualnej

Narodenia v 1667
Nemeckí spisovatelia
Slovenskí spisovatelia
Sliezske osobnosti
Pedagógovia
Osobnosti z Liptovskej Teplej
Alan Arkin

Alan Wolf Arkin (* 26. marec 1934, New York, New York, USA) je americký herec, spisovateľ a režisér, nositeľ Oscara.

Životopis 
Narodil sa do rodiny učiteľky a spisovateľa, maliara a učiteľa. Keď mal 11 rokov, rodina sa presťahovala do Los Angeles. Rodičia potom museli opustiť svoju prácu pre podozrenie z podpory komunizmu. Jeho starí rodičia boli imigranti z Ukrajiny, Ruska a Nemecka.

Herectvo študoval od svojich desiatich rokov. Navštevoval školu Los Angeles City College a od roku 1958 do roku 1968 účinkoval vo folkovej kapele The Baby Sitters.

Kariéra 
Je jedným zo šiestich hercov nominovaných na Oscara za svoju prvú filmovú rolu. Podarilo sa mu to s filmom The Russians Are Coming, the Russians Are Coming z roku 1966. O dva roky neskôr bol nominovaný znovu za film The Heart Is a Lonely Hunter . V roku 2007 získal Oscara za vedľajšiu úlohu vo filme Malá Miss Sunshine. K významným oceneniam patrí aj Zlatý glóbus za film The Russians Are Coming, the Russians Are Coming, cena BAFTA za film Malá Miss Sunshine, za ktorý obdržal i cenu Screen Actors Guild Awards. Za svoje účinkovanie v broadwayskej divadelnej hre Enter Laugning obdržal Cenu Tony a to v roku 1963.

Je aj autorom niekoľkých kníh, medzi najznámejšie z nich patrí The Clearing alebo The Lemming Condition.

Osobný život 
Má troch synov z prvých dvoch manželstiev, so súčasnou manželkou, psychoterapeutkou Suzanne Newlander žije v Novom Mexiku.

Referencie

Iné projekty

Externé odkazy 
 
 

Televízni herci USA
Filmoví herci USA
Držitelia Oscara za najlepší mužský herecký výkon vo vedľajšej úlohe
Držitelia ceny Zlatý glóbus za najlepší mužský herecký výkon (komédia/muzikál)
Držitelia ceny BAFTA za najlepšieho herca vo vedľajšej úlohe
Držitelia Drama Desk
Držitelia ceny Tony
Držitelia ceny Independent Spirit Award
Osobnosti z New Yorku
Osobnosti USA ukrajinského pôvodu
Osobnosti USA ruského pôvodu
Osobnosti USA nemeckého pôvodu
Zoznam futbalistov s 500 alebo viac strelenými gólmi

Vo futbale dosiahlo 30 hráčov v priebehu svojej kariéry 500 alebo viac gólov podľa prieskumu Rec.Sport.Soccer Statistics Foundation. Rátajú sa len hráči, ktorí boli aktívni v prvej lige po celú alebo väčšinu svojej kariéry. Poradie nižšie zohľadňuje góly, ktoré boli zaznamenané v oficiálnych zápasoch za národné tímy a za klub vo všetkých ligách.

Rebríček 
Zvýraznení hráči sú stále aktívni; 

Stav k 17. Novembru 2022:

Jedním tím

Aktívni hráči 
Aktívni hráči, ktorý strelili viac ako 400 gólov. Rebríček zohľadňuje všetky góly v oficiálnych zápasoch za národný tím vo všetkých kategóriách a klub vo všetkých divíziách.  

Stav k 17. Novembru 2022

Referencie 

Futbal
Bones

Bones môže byť:

 orig. názov seriálu z roku 2005, pozri Kosti (seriál)
 film režiséra Ernesta Dickersona z roku 2001, pozri Bones (film z roku 2001)
 film režiséra Franka Pestarina z roku 2010, pozri Bones (film z roku 2010)
 americký raper, pozri Bones (raper)
 priezvisko, napr.:
 Alan Bones
 Bad Bones
 Bice Bones
 Bobby Bones
 Brother Bones
 Ebony Bones
 Frankie Bones
 Ken Bones
 Mickey Bones
 Mike Bones 
 Ricky Bones
Alfakarotén

Alfakarotén alebo α-karotén, je forma karoténu s β-jonónovým kruhom na jednom konci a α-jonónovým kruhom na opačnom konci. Je druhou najčastejšou formou karoténu.

Výskyt 
Alfakarotén sa vyskytuje spolu s betakaroténom a etakaroténom, najmä v koreňovej a listovej zelenine.

Mrkva, sladké zemiaky, tekvica,  brokolica, zelená fazuľa, hrášok, špenát, kvaka zelená a listový šalát.

Zdroj 

Karotény
Kuriatko jedlé

Kuriatko jedlé (do roku 1954: kuriatka obyčajné alebo líška jedlá; ľudové názvy pozri nižšie; lat. Cantharellus cibarius) je veľmi chutná a vyhľadávaná jedlá huba.

Ľudové názvy
kuriatka, kurence, kurčatka, kuriačky, kuríčky, kuročky, kurky, kuriaše, kuriače, kohútky, lišky, lišočky, lišovky, kozačky, herhubky, hrajhubky, hajdahubky, hubky, červené hubky, tanečnice

Opis 
Kuriatko má klobúk široký 1 až 7 cm, v mladosti mierne klenutý, neskôr plochý a napokon prehĺbený, s laločnato zvlneným okrajom. Najprv býva žĺtkovo-žltý, neskôr blednúci, holý, matný.

Hlúbik je dlhý 3 až 6 cm, 0,8 až 2,5 cm hrubý.

Dužina je bledožltá, pevne mäsitá, má príjemne korenistú vôňu a chuť.

Výskyt 
Rastie v listnatých aj v ihličnatých lesoch, zvyčajne vo veľkých húfoch, od mája do novembra.

Praktický význam 
Je to výborná jedlá huba, známa na celom svete. Výsledky klinických štúdií u tejto huby preukázali, že zlepšuje videnie, podporuje trávenie, lieči infekcie dýchacej a tráviacej sústavy, a že má aj dobré výsledky v boji proti nádorovým ochoreniam.

Referencie

Iné projekty 

Jedlé huby
Liečivé huby
Kuriatkovité
Majstrovstvá Ázie v bejzbale 2017

Majstrovstvá Ázie v bejzbale 2017 bol v poradí 28. turnaj majstrovstiev Ázie v bejzbale mužov, ktoré organizuje Ázijská bejzbalová federácia (BFA). Konal sa v Novom Tchaj-peji, na Taiwane v dňoch od 2.8. októbra 2017, za účasti 7 tímov. Nováčikom turnaja bolo družstvo Srí Lanky. Družstvo Číny sa kvôli organizačným problémom na turnaji nepredstavilo a z turnaja sa už po jeho vyžrebovaní odhlásilo. Taiwan bol organizátorom ázijského šampionátu ôsmykrát, predtým hostil toto podujatie v rokoch 1962, 1969, 1997, 2001, 2007, 2012 a naposledy v roku 2015. Svoj osemnásty titul získalo , ktoré vo finálovom stretnutí zvíťazilo nad domácim .

Najlepšie 3 družstvá sa kvalifikovali na Majstrovstvá sveta do 23 rokov 2018.

Štadióny

Kvalifikácia 

 Pozn. č. 1: Číslo v zátvorke udáva umiestnenie vo svetovom rebríčku WBSC v roku 2017. 
 Pozn. č. 2: Juhovýchodná časť Ázijského pohára 2017 sa neuskutočnila, pretože sa nenašiel hostiteľ. Družstvá Filipín a Hongkongu boli z Juhovýchodnej Ázie určení podľa umiestnenia vo svetovom rebríčku.

Výsledky

Základné skupiny

Skupina A

Skupina B

Play-off o postup do nadstavbovej skupiny C

Nadstavbové skupiny

Skupina C

Skupina D

Play-off

Stretnutie o 3. miesto

Finále

Konečné poradie

Referencie

Externé odkazy 
 Oficiálna stránka Ázijskej bejzbalovej federácie 
 Oficiálna stránka Taiwanskej bejzbalovej asociácie

Zdroje 
 Majstrovstvá Ázie 2017 na stránke Ázijskej bejzbalovej federácie 
 Majstrovstvá Ázie 2017 na stránke wikibaseball 
 Majstrovstvá Ázie 2017 na oficiálnej stránke japonského bejzbalového družstva 

Bejzbal v 2017
Majstrovstvá Ázie v bejzbale
Bejzbal
Ján Mudroň

Ján Mudroň (* 12. január 1866 Martin –  † 19. alebo 29. marca 1926 Martin) bol slovenský a česko-slovenský politik a medzivojnový poslanec Národného zhromaždenia za Slovenskú ľudovú stranu (od roku 1925 Hlinkova slovenská ľudová stran a advokáta).

Životopis 
Narodil sa v rodine Pavla Jána Mudroňa (politik, právnik, vodca národného hnutia, zakladajúci člen a tajomník Matice slovenskej, herec, spoluzakladateľ Slovenského spevokolu) a jeho manželky Anny rodenej Kašovicovej. Študoval na českom gymnáziu v Přerove, kde vyučoval profesor Čulík, Slovák pôsobiaci v Přerove pre slovenských študentov. Spolu s Čulíkom odišiel na evanjelické lýceum do Prešporku a maturitu získal na gymnáziu v Debrecíne. Právo študoval na univerzitách v Budapešti a Kluži. V roku 1894 zložil advokátske skúšky. Pracoval ako advokát na rôznych miestach (Trnava, Turčiansky Svätý Martin). Bol aktívny v slovenskom národnom hnutí, bol členom slovenskej národnej strany. Pre svoje názory bol trestne stíhaný. V roku 1903 bol uväznený vo Vacove. Obhajoval Slovákov v politických procesoch.

V parlamentných voľbách v roku 1920 získal senátne kreslo v Národnom zhromaždení. Bol zvolený na spoločnej kandidátke slovenskej ľudovej strany a národnej Československej ľudovej strany. V roku 1921 však slovenskí poslanci vystúpili zo spoločného poslaneckého klubu a fungovali ako samostatná politická formácia. V senáte pôsobil do roku 1925. Pôsobil ako advokát v Turčianskom Svätom Martine.

Zomrel v marci roku 1926, po dlhšej ťažkej chorobe. Niektoré zdroje uvádzajú, že zomrel 19. marca, ale dobové noviny priniesli správy o smrti až 30. marca a v jednom dobovom nekrológu sa výslovne uvádza, že zomrel v pondelok 31. marca.

Externé odkazy 
 Ján Mudroň v Národnom zhromaždení v roku 1921
 Záznam o narodení a krste v matrike záznam číslo 6 – evanjelická farnosť; pokrstený ako Ján Bohuslav Mudron

Zdroj

Narodenia 12. januára
Narodenia v 1866
Slovenskí právnici
Úmrtia 19. marca
Úmrtia v 1926
Úmrtia 29. marca
Politici HSĽS
Osobnosti z Martina
Slovenskí politici
Kvalifikácia žien na Majstrovstvá Európy vo vodnom póle 2018

Kvalifikácia žien na Majstrovstvá Európy vo vodnom póle 2018 bola kontinentálna kvalifikácia vo vodnom póle žien na Majstrovstvá Európy 2018, ktorú organizuje Európska plavecká liga (LEN). Zúčastnilo sa jej 13 európskych družstiev, ktoré súťažili o 6 postupových miest na záverečný turnaj v jednej skupine 1. kola kvalifikácie a v následnom play-off. Kvalifikácia prebiehala od 4. októbra 2017 do 3. marca 2018.

Priamy postup 
Priamo postúpili družstvo hostiteľskej krajiny a 5 najlepších družstiev z Majstrovstiev Európy 2016:

Účastníci kvalifikácie

Výsledky

1. kvalifikačné kolo 
  Kyjev

Play-off 
Do play-off sa zapojilo 6 družstiev, ktoré obsadili na ME 2016 7. až 12. miesto.

 17. február3. marec 2018

Referencie

Externé odkazy 
 Oficiálna stránka Európskej plaveckej ligy

Zdroje 
 Kvalifikácia na stránke microplustiming.com 
 Kvalifikácia na stránke the-sports.org 

Vodné pólo v 2017
Vodné pólo v 2018
Majstrovstvá Európy vo vodnom póle
Semafor (seriál)

Semafor je slovenský komediálny televízny seriál TV JOJ, ktorý sa vysielal od 13. marca 2018 do 24. apríla 2018. Seriál pripravovala produkčná spoločnosť Piknik Pictures, tvorcovia seriálu Naši. Ide o adaptáciu izraelského sitkomu Ramzor z roku 2008 vysielaného v televízii Channel 2. Od 22. marca 2021 vyťahuje JOJ osem premiérových epizód, ktoré v roku 2018 neuviedla.

Obsadenie

Hlavné postavy 
 Martin Nahálka ako Martin "Maťo / Gajdi" Gajdoš
 Tomáš Maštalír ako Miroslav "Miro" Majer
 Stanislav Majer ako René Kondrla
 Alena Pajtinková ako Petra Gajdošová
 Dominika Žiaranová ako Monika "Monča" Kissová
 Alexandra Nespalová ako Dita Gajdošová

Vedľajšie postavy 
 Lucia Vráblicová
 Celeste Buckinghamová
 Diana Mórová
 Jaroslav Slávik
 Sarah Arató
 Robo Mikla
 Andreas Burik
 Enrico Burik
 Maroš Pauliny
 Ivan Sýkora
 Kamil Mikulčík
 Zuzana Marošová
 Bronislava Kováčiková ako Renáta

Série

Časti

1. séria (2018)

Referencie 

Slovenské televízne seriály
Televízne seriály TV JOJ
Komediálne televízne seriály
Televízne seriály z roku 2018
Majstrovstvá Európy v netballe 2017

Majstrovstvá Európy v netballe 2017 bol v poradí 20. turnaj majstrovstiev Európy v netballe žien, ktoré organizuje Európska netballová federácia (Netball Europe). Konal sa v dňoch od 5.8. októbra 2017 v Cardiffe, vo Walese, za účasti 5 tímov. Okrem 4 európskych účastníkov bol prizvaný aj jeden oceánskyFidži. Wales bol organizátorom európskeho šampionátu siedmykrát, predtým hostil toto podujatie v rokoch 1998, 2002, 2004, 2006, 2010 a 2014, zakaždým v Cardiffe. Zápasy sa odohrali v aréne Sport Wales National Centre. Tretíkrát v rade získalo titul , ktoré zvíťazilo vo všetkých zápasoch. V poradí druhé  získalo iba svoju druhú striebornú medailu.

European Challenge (rozvojový turnaj ME), ktorý sa obyčajne koná spolu s ME a v rovnakom dejisku, sa tento rok organizoval už skôr, v škótskom meste Aberdeen spolu s turnajom ME do 21 rokov.

Účastníci 

Poznámka: Číslo v zátvorke udáva umiestnenie vo svetovom rebríčku INF k septembru 2017.

Aréna

Výsledky

European Challenge 
  Aberdeen, máj 2017

Účastníci

Poznámka: Číslo v zátvorke udáva umiestnenie vo svetovom rebríčku INF k septembru 2017.

Základná skupina

Play-off

Stretnutie o 3. miesto

Finále

Konečné poradie 

Majstrovstvá Európy

European Challenge

Referencie

Externé odkazy 
 Oficiálna stránka Netball Europe 
 Oficiálna stránka Waleskej netbalovej federácie

Zdroje 
 ME 2017 na stránke Waleskej netbalovej federácie 
 ME 2017 na stránke bbc.com 
 European Challenge 2017 na stránke Netball Europe 

Netball v 2017
Majstrovstvá Európy v netballe
Netball
2017 v Spojenom kráľovstve
Šport v Cardiffe
Lúky 7

Lúky 7 (staršie: Lúky VII) sú lokalita miestnej časti Lúky v mestskej časti Bratislava-Petržalka.

Poloha 
Západnú hranicu tvorí lúka medzi Jantárovou cestou a Jasovskou ulicou, severnú hranicu tvorí  Chorvátske rameno, južnú hranicu tvorí Panónska cesta a východnú hranicu tvorí východný okraj Krasnohorskej ulice a západný okraj Humenského námestia.

Dejiny a ulice 
Lúky 7 boli vystavané v rokoch 1984-1986 pri výstavbe veľkého panelového sídliska.

Ani jedna ulica Lúk 7 sa nevyhla premenovaniu v roku 1991:
 Lunačarského ulica → Jasovská ulica
 Námestie F. E. Dzeržinského → Humenské námestie
 Bebelova ulica → Turnianska ulica
 Botevova ulica → Krásnohorská ulica, Betliarska ulica

Školstvo 
Na Turnianskej 10 bola v roku 1984 otvorená základná škola Turnianska, ktorá sa v roku 2000 zlúčila so ZŠ Žehrianska a v roku 2004 so ZŠ Beňadická. Na Turnianskej ulici 6 sa nachádza v súčasnosti sedem-triedna materská škola, na Krásnohorskej ulici sa nachádzala v minulosti materská škola, v súčasnosti však chátra.

Občianska vybavenosť 
Na Betliarskej ulici sa nachádza Lidl a lekáreň. Na Lúkach 7 sa nachádzajú reštaurácie, na Jasovskej ulici sa nachádza pošta. 

Tesne za hranicami Lúk 7 sa nachádza Univerzitná nemocnica Bratislava – Nemocnica svätého Cyrila a Metoda na Antolskej ulici a jazero Veľký Draždiak.

Referencie

Zdroje a externé odkazy 
 https://www.google.sk/maps
 http://zstuba.edupage.org/
 http://msturnianska.webnode.sk/triedy/

Petržalka
Lúky 4

Lúky 4 (staršie: Lúky IV) sú lokalita v miestnej časti Lúky v Bratislave-Petržalke.

Poloha 
Lúky 4 sa nachádzajú v južnej časti sídliska Lúky a sú ohraničené ulicami-Lietavská, Jantárová cesta, Beňadická 28-36 a Vyšehradská 1-15.

História 
Sídlisko Lúky 4 vzniklo v prvej polovici osemdesiatych rokov v rokoch 1980-1982 pri výstavbe panelového sídliska.

Ulice 
 Buďonného ulica → Beňadická ulica, Vyšehradská ulica (na Lúkach 4 iba čísla 1-15)
 Kovpakova ulica → Lietavská ulica
 Ulica československých interbrigadistov → Jantárová cesta

Školstvo 
V roku 1981 bola na Buďonného ulici, dnešná Beňadická 38 otvorená budova ZŠ, ku ktorej bola neskôr dostavaná prístavba. V roku 2004 škola zanikla, kvôli racionalizácii siete petržalských škôl a v súčasnej dobe sa tam nachádza cirkevná ZŠ Narnia. Na Beňadickej ulici sa taktiež nachádza cirkevné konzervatórium v budove po bývalej MŠ. Na Lietavskej ulici sa nachádza materská škola.

Vybavenosť 
Nachádza sa tu lekáreň, Slovenská sporiteľňa a herňa.

Dopravné spojenie

Referencie

Zdroje 
 https://imhd.sk/ba/cestovny-poriadok/zastavka/3557/Vysehradska
 http://zs-benadicka.szm.com/
 http://www.narnia.sk/sk/
 https://www.google.sk/maps

Petržalka
Lúky 3

Lúky 3 (staršie: Lúky III) sú lokalita v miestnej časti Lúky v Bratislave-Petržalke.

Poloha 
Severnú hranicu tvorí ZŠ Budatínska (vrátane), Znievska 2-12 (vrátane) a Billa (nevrátane), západnú Budatínska ulica, južnú Lietavská ulica a východnú Jantárová cesta.

Ulice 

Vznikli v prvej polovici osemdesiatych rokov, neskôr boli premenované:
 Jakubovského ulica → Budatínska ulica (v Lúkach 3 iba čísla 27-81, 34-34/A), Vyšehradská ulica - Lúky 4, Lúky 5
 Žukovova ulica → Znievska ulica, Strečnianska - Lúky 2
 Ulica československých interbrigadistov → Jantárová cesta

Vybavenosť 
Na Budatínskej ulici 61 je od roku 1983 základná škola Budatínska. Na Znievskej ulici bola v minulosti materská škola, v súčasnosti chátra, na Znievskej 2 je v budove po bývalej MŠ Znievska 2 súkromná ZŠ pre intelektovo nadaných žiakov. Na Lúkach 3 sa nachádza zopár firiem a reštaurácií.

Dopravné spojenie

Referencie

Zdroje 
 https://imhd.sk/ba/cestovne-poriadky
 https://www.google.sk/maps
 http://www.budatinska.wz.cz/

Petržalka